**КОМИ РЕСПУБЛИКАСА ГОСУДАРСТВЕННÖЙ ГРАЖДАНСКÖЙ СЛУЖБАÖН ВЕСЬКÖДЛАНІНЛÖН**

**ТШÖКТÖД**

**Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялысь удж могмöдöм кузя государственнöй мог збыльмöдан административнöй регламент вынсьöдöм йылысь**

Коми Республикаса Правительстволöн 2009 во февраль 12 лунся 24 №-а вынсьöдöм шуöмöн Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадоклöн 8 пункт серти:

ТШÖКТА:

Вынсьöдны Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялысь удж могмöдöм кузя государственнöй мог збыльмöдан административнöй регламент содтöдын индöм серти.

Веськöдланiнса начальниклысь

могъяс олöмö пöртысь О.И.Кузнецова

Сыктывкар

2009 вося август 10 лун

47-од №

Вынсьöдöма

Коми Республикаса государственнöй

гражданскöй службаöн веськöдланiнлöн

2009 во август 10 лунся 47-од №-а тшöктöдöн

(содтöд)

**Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялысь удж могмöдöм кузя государственнöй мог збыльмöдан административнöй регламент**

I. Панас

Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялысь удж (водзö – Комиссия) могмöдöм кузя государственнöй мог збыльмöдан административнöй регламент урчитö Коми Республикаса государственнöй гражданскöй службаöн веськöдланiнлысь удж (водзö – Веськöдланiн) Комиссиялöн заседаниеяс кежлö материалъяс дасьтöм да оформитöм кузя котыртан пöрадок, а сiдзжö Веськöдланiнлöн Коми Республикаса Юралысьлöн да Коми Республикаса Правительстволöн Администрациякöд (водзö – Администрация) Комиссиялöн заседаниеяс дасьтöм да нуöдöм кузя öтувъя уджалан кад да сьöрсьöн-бöрсьöн уджаланног.

* 1. Государственнöй мог

Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялысь удж могмöдöм.

1.2. Государственнöй мог збыльмöдöм ладмöдысь нормативнöй правовöй актъяс

Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялысь удж могмöдöм кузя государственнöй мог збыльмöдсьö со мый серти: «Коми Республикаса государственнöй гражданскöй службаöн веськöдланiн йылысь» Коми Республикаса Юралысьлöн 2008 во ноябр 10 лунся 113 №-а Индöд; «Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссия йылысь» Коми Республикаса Правительстволöн 2006 во ноябр 15 лунся 286 №-а шуöм.

* 1. Государственнöй мог збыльмöдысь орган

Государственнöй могсö збыльмöдö Коми Республикаса государственнöй гражданскöй службаöн веськöдланiн.

Комиссиялысь заседаниеяс дасьтöм да нуöдöм могысь государственнöй мог збыльмöдiгöн Веськöдланiн öтув уджалö Администрациякöд.

II. Государственнöй мог збыльмöдан пöрадок дорö корöмъяс

2.1. Государственнöй мог збыльмöдöм йылысь юöртан пöрадок

Комиссиялöн заседаниеяс, нуöдан кад да места, видлалан юалöмъяс, найöс видлалан помшуöмъяс йылысь юöртсьö «Административнöй реформа» юкöдын Коми Республикаса официальнöй Öтуввез-порталын.

III. Административнöй процедураяс

3.1. Государственнöй мог збыльмöдiгöн сьöрсьöн-бöрсьöн уджаланног опишитöм

Государственнöй мог збыльмöдöм вылö подулöн лоö Комиссиялысь заседаниеяс нуöдöм да сэтчö пырöны татшöм административнöй процедураяс:

Комиссияö пырысьясöс урчитöм;

Комиссиялысь удж котыртöм;

Комиссиялысь решениеяс оформитöм;

Комиссиялысь решение збыльмöдöм бöрся видзöдöм да прöверитöм.

Государственнöй мог збыльмöдöм кузя Веськöдланiнлысь сьöрсьöн-бöрсьöн уджаланноглысь блок-схемасö вайöдöма административнöй регламент дорö 1 №-а содтöдын.

Государственнöй мог збыльмöдöм вöсна кывкутö Веськöдланiнса начальник.

3.2. Комиссияö пырысьясöс урчитöм

Комиссияö пырысьяссö вынсьöдö да вежлалö Коми Республикаса Правительство.

Комиссияö пырöны: Комиссияса веськöдлысь, Комиссияса веськöдлысьöс вежысь, Комиссияса секретар, Комиссияса членъяс.

Комиссияöн юрнуöдö Комиссияса веськöдлысь, кор сiйö абу – Комиссияса веськöдлысьлöн тшöктöм серти Комиссияса веськöдлысьöс вежысь.

Комиссияö пырысьясöс котыртöны Коми Республикаса олöмö пöртысь власьт органъясса, наука туялан да велöдан учреждениеясса, организацияясса да общественнöй öтувъясса юрнуöдысьяс, а сiдзжö накöд сöгласуйтöм серти мукöд орган да организация петкöдлысь.

3.3. Комиссиялысь удж котыртöм

3.3.1. Комиссиялысь удж планируйтöм

Комиссиялöн медшöр удж формаыс – тайö заседаниеяс. Комиссиялöн заседаниеяс нуöдсьöны Комиссиялöн уджалан план серти. Плансö лöсьöдöны, кыдз правилö, öти во вылö да вынсьöдöны Комиссияöн.

Комиссиялöн заседаниеяс нуöдсьöны кварталнас öтчыдысь оз шочджыка. Колана дырйи, Комиссияса веськöдлысьлöн решение серти, вермасны нуöдсьыны Комиссиялöн неöчереднöй заседаниеяс.

Комиссияса заседаниеяслöн планö пырöны медшöр юалöм лыддьöг, мый колö видлавны Комиссиялöн заседание вылын, быд юалöм кузя сiйöс видлалан кадсö да юалöм дасьтöм вöсна кывкутысьöс индöмöн (2 №-а содтöд).

Комиссияса заседаниелöн планö вöзйöмъяссö Комиссияса членъяс мöдöдöны гижöмöн Комиссияса секретарлы планируйтан кадöдз öти тöлысьысь оз сёрджык либö Комиссияöн урчитöм кадö.

Вöзйöмъясö колö гижны:

- юалöм да Комиссиялöн заседание вылын сiйöс видлавны коланлунсö дженьыда подулалöм;

- вöзъяна решениелысь форма;

- юалöм дасьтöм вöсна кывкутысь органлысь ним;

- öтув збыльмöдысьяслысь лыддьöг;

- Комиссиялöн заседание вылын видлалан кад.

Кор Комиссияса заседаниелöн план балаö вöзйöма пыртны юалöм, мый решитöмыс оз пыр органлöн компетенцияö, сэки сiйöс вöзйысьлы, водзмöстчысьслы колö сöгласуйтны вöзйöмсö сiйö органкöд, кодлöн компетенцияö сiйö пырö.

Индöм вöзйöмъяссö Комиссияса секретар вермас сетны Комиссияса членъяслы содтöд удж вылö. Комиссияса членъяслöн кывкöртöдъяссö да пыртöм вöзйöмъяс кузя мукöд материалсö колö сетны Комиссияса секретарлы найöс пöлучитан лунсянь дас уджалан лунысь оз сёрджык, мöд кадсö кö абу индöма сопроводительнöй письмöын.

Комиссияö воöм вöзйöмъяс вылö подуласьöмöн лöсьöдсьö Комиссияса заседаниелöн план бала отчётнöй кад кежлö, мый Комиссияса веськöдлыськöд сöгласуйтöмöн видлалöны да вынсьöдöны мунан воын Комиссияса медводдза заседание вылын.

Комиссияса заседаниелöн вынсьöдöм планлысь копияяссö мöдöдöны Комиссияса членъяслы, кывкутысь збыльмöдысьяслы 5 уджалан лунöн.

Юалöм да сiйöс видлалан кад серти Комиссиялöн заседаниелысь вынсьöдöм план вежöм йылысь решение примитö Комиссияса веськöдлысь юалöм дасьтöм вöсна кывкутысь збыльмöдысьлöн подулалöм гижöм вöзйöм кузя.

3.3.2. Комиссиялысь заседание дасьтан пöрадок

Комиссияса заседаниелöн сёрнитанторсö (3 №-а содтöд) стöчмöдöны öчереднöй заседание дасьтiгöн да сетöны Комиссияса веськöдлысьлы сöгласуйтöм вылö.

Кывкутысь збыльмöдысьяс, кодъяслы тшöктöма дасьтыны лöсялана материалъяс, медым видлавны Комиссиялöн öчереднöй заседание вылын, сетöны Комиссияса секретарлы Комиссиялысь заседание нуöдан кадпасöдз дас уджалан лунысь оз сёрджык татшöм материалъяс:

видлалöм юалöм кузя аналитическöй справка;

медшöр докладчиклысь выступитöмысь тезисъяс;

решение бала видлалöм юалöм кузя решение балаяс збыльмöдысьöс индöмöн да найöс збыльмöдан кад;

колана государственнöй органъяскöд решение бала сöгласуйтан материалъяс;

индöм бала кузя аслыспöлöс видзöдлас, сэтшöмыс кö эм.

Комиссияса заседаниеясын видлалöм вылö материалъяс ас кадö дасьтöм да сетöм бöрся видзöдö Комиссияса секретар.

Кор материалъяссö оз сетны урчитöм кадö, сэки юалöмсö оз видлавны либö вуджöдöны видлавны мöд заседание вылын.

Комиссияса заседание вылын сёрнитантор баласö да решение баласö (4 №-а содтöд) сетö Комиссияса секретар Комиссияса веськöдлысьлы сöгласуйтöм вылö.

Комиссиялысь заседание нуöдан местасö да кадпассö Комиссияса секретар сетö сöгласуйтны Комиссияса веськöдлысьлы Администрация пыр Комиссияса заседание заводитчытöдз 7 уджалан лунысь оз сёрджык.

Комиссиялöн заседание вылö корöм олöмö пöртысь федеральнöй власьт органъяслöн мутас органъяс, меставывса асвеськöдлан органъяс петкöдлысьясöс, а сiдзжö видлалан юалöм дорö веськыд йитöда мукöд органлöн да организациялöн юрнуöдысьясöс индö Комиссияса секретар видлалан юалöмъяс дасьтöм вöсна кывкутысьяслöн вöзйöмъяс вылö подуласьöмöн.

Комиссиялöн заседание вылын корöм участвуйтысьяслысь списоксö Комиссияса секретар сетö Комиссияса веськöдлысьлы сöгласуйтöм вылö Администрация пыр Комиссиялöн заседание заводитчытöдз сизим уджалан лунысь оз сёрджык.

Комиссияса секретар дасьтö документъяс Комиссияса веськöдлысьлы, кытчö пырö:

Комиссияса заседаниелöн сёрнитантор бала (юалöмсö да докладчикöс индöмöн);

Комиссиялöн заседаниеын участвуйтысьяслöн список;

Комиссиялöн сёрнигижöд бала (решение баласö индöмöн);

заседаниелöн юалöмъяс кузя материалъяс;

кырымавны дасьтöм документ балаяс (случайяс дырйи, кор артыштöма найöс кырымавны);

Комиссиялöн воддза заседаниелöн содтöд юöртан материалъяс.

Комиссияса секретар сетö письмöсö материалъясöн заседание нуöдан кадпассö, кадсö, местасö, сёрнитанторсö, заседаниелысь сёрнигижöд баласö индöмöн Комиссияса веськöдлысьлы.

Комиссиялöн заседание нуöдан индöм кадпасöдз сизим уджалан лунысь оз сёрджык дасьтöны нимъяс серти письмöяс Комиссияса членъяслы да заседаниеын участвуйтысьяслы корöмöн участвуйтны Комиссияса заседаниеын. Письмöын гижöма Комиссиялысь заседание нуöдан кадпассö, кадсö, местасö, сёрнитаторсö (юалöмсö да докладчиксö индöмöн), а сiдзжö корöны лунöн водзджык эскöдны участвуйтöмсö. Письмöкöд пуктöны заседание нуöдöм вылö материалъяс. Комиссияса веськöдлысьлы да Комиссияса веськöдлысьöс вежысьлы материалъяссö мöдöдöны бумага вылын, Комиссияса мукöд членлы – электроннöя.

Комиссияса членъяс да заседаниеын участвуйтысьяс, кодъяслы мöдöдöма заседаниелысь сёрнитантор бала да лöсялана материалъяс, колана дырйи, заседание заводитчытöдз куим уджалан лунысь оз сёрджык сетöны гижöмöн Комиссияса секретарлы решение бала дорö ассьыныслысь пасйöдъяс да вöзйöмъяс лöсялана юалöмъяс кузя.

Кор Комиссиялöн решение збыльмöдöм вылö колö примитны правовöй акт, сэки Комиссиялöн заседание кежлö материалъяс дасьтöмкöд öттшöтш орган, кодi кывкутö юалöм дасьтöм вöсна, лöсьöдö да сöгласуйтö колана ногöн правовöй актлысь лöсялана балаяс.

Комиссияса членъяс Комиссиялысь заседание нуöдан кадпасöдз лунöн водзджык юöртöны Комиссияса секретарлы аслас участвуйтöм йылысь либö сы йылысь, мыйла сiйö оз ло заседание вылын. Комиссияса членъяс йылысь, кодъяс абуöсь пыдди пуктана помка вöсна (висьöм, командировка, отпуск), юöртсьö Комиссияса веськöдлысьлы.

Комиссияса секретар дасьтö Комиссиялысь заседание нуöдöм могысь зал вылö заявка да сетö Администрацияö Комиссиялöн заседание заводитчытöдз сизим уджалан лун водзвыв.

Комиссияса членъяслысь да корöм йöзлысь овъяс, нимъяс, вичьяс индöмöн табличкаяс дасьтö Веськöдланiн Комиссиялöн заседание заводитчытöд лунöн.

Заседаниелысь материалъяс (слайдъяс) водзвыв видлалöны Администрациялöн участвуйтöмöн Комиссиялöн заседание заводитчытöдз лунöн водз.

Комиссияса секретар Комиссиялöн заседание заводитчытöдз лунöн водз мöдöдö Администрацияö Комиссияса членъяслысь да корöм йöзлысь список Администрация зданиеö пырны лэдзöм могысь.

Администрация сетö Комиссияса членъяслысь да корöм йöзлысь списоксö вахта вылö Комиссиялöн заседание лунö.

Комиссияса секретар уполномоченнöй йöзкöд öтлаын Комиссиялöн заседание заводитчытöдз часöн водз прöверитö материалъяс петкöдлöм вылö техникалысь дасьлунсö, залын техникалысь удж, вентиляция, юöм вылö.

Комиссияса секретар регистрируйтö Комиссиялöн заседаниеын участвуйтысьясöс. Комиссиялöн заседание заводитчöм водзын воöм йöзлöн список сетсьö Комиссияса веськöдлысьлы.

3.3.3. Комиссиялысь заседание нуöдан пöрадок

Заседаниеöн веськöдлö Комиссияса веськöдлысь, кор сiйö абу – Комиссияса веськöдлысьöс вежысь (Комиссияса веськöдлысьлöн тшöктöм серти).

Комиссияса веськöдлысь:

нуöдö Комиссиялысь заседание;

котыртö Комиссиялöн заседаниеын сёрнитантор серти юалöмъяс видлалöм;

сетö кыв выступитöм вылö Комиссияса членъяслы, а сiдзжö корöм йöзлы заседаниелöн сёрнитанторйын индöм пöрадок серти;

котыртö гöлöсуйтöм да гöлöсъяс арталöм, висьталö гöлöсуйтан кывкöртöдъяссö.

Гöлöсуйтöмын участвуйтöм дырйи Комиссияса веськöдлысь гöлöсуйтö бöръяöн.

Комиссиялöн заседание вылын докладъяс вылö кадсö урчитö веськöдлысь, кыдз правилö, 15 минут гöгöр, - доклад дорö содтöдъяс вылö – 7 минутöдз, прениеясын выступитöм вылö – 5 минутöдз, справка вылö – 3 минутöдз.

Заседаниелысь сёрнигижöдсö нуöдö Комиссияса секретар.

Комиссиялöн заседание лыддьыссьö правомочнöйöн, сэнi кö вöлiны сылöн членъяс лыдысь джынсьыс унджыкыс.

Решениесö примитöны заседаниеын участвуйтысь Комиссияса членъяс лыдысь унджык гöлöсöн. Öтмында гöлöс дырйи решайтана гöлöсыс сетсьö Комиссияса веськöдлысьлы, а кор сiйö абу – заседание нуöдысь Комиссияса веськöдлысьöс вежысьлы.

Комиссиялöн заседаниеяс вылын йöзöс юöртан средствоясöс петкöдлысьяслöн участвуйтöм, звукозапись, кино-, видео- да фотосъёмка йылысь решение примитö Комиссияса веськöдлысь да котыртö Комиссияса секретар.

Коланлун дырйи Комиссиялöн заседаниеяс вермасны нуöдсьыны заочнöя, юасян листбокъяс гижöмöн.

Заочнöя заседаниеяс нуöдöм йылысь решение примитö Комиссияса веськöдлысь, а кор сiйö абу – Комиссияса веськöдлысьöс вежысь.

Комиссияса веськöдлысь вынсьöдö юалöм лыддьöг, мый пыртсьö заседание вылö заочнöя, урчитö гижöм юасян листбокъяс сетан кад помасьöмсö да заочнöя гöлöсуйтан кывкöртöдъяс урчитан кадпассö. Комиссиялöн заседаниеяс вылöн содтöд (абу план серти) юалöмъяссö видлалöны Комиссияса веськöдлысьлöн решение кузя.

Комиссияса секретар дасьтö юасян листбокъяс да Комиссиялöн заседание вылын видлалан колана материалъяс заочнöя.

Заочнöя заседание нуöдöм йылысь юöртö Комиссияса секретар Комиссияса членъяслы письмööн. Заочнöя заседание нуöдöм йылысь юöркöд öттшöтш пуктыссьöны юасян листбокъяс да заочнöя гöлöсуйтöм дырйи юалöмъяс кузя колана материалъяс. Юöртöмын индöны кадпасъяс, кор помасьö гижöм юасян листбокъяс да заочнöя гöлöсуйтан кывкöртöдъяс сетан кад.

Заочнöя гöлöсуйтöм нуöдöм йылысь юöртсьö Комиссияса членъяслы гижöм юасян листбокъяс сетан помасян кадпасöдз дас календарнöй лунысь оз сёрджык.

Заочнöя гöлöсуйтöм вылö сетöм быд юалöм кузя гижсьö торъя юасян листбок (6 содтöд), кытчö гижöны:

заочнöя гöлöсуйтöм вылö сетöм юалöм да вöзъяна решение.

гöлöсуйтан вариантъяс («да», «паныд», «кутчысьö»);

гижöм юасян листбок Комиссияса секретарлы сетöм вылö кад помасян кадпас;

заочнöя гöлöсуйтан кывкöртöдъяс урчитан кадпас.

Гижöм юасян листбокъяс вылö подуласьöмöн, мый сетöма урчитöм кадö, лöсьöдсьö Комиссияса членъяслöн заочнöя гöлöсуйтан сёрнигижöд. Сёрнигижöдсö лöсьöдöны тайö регламентлöн 3.4 юкöд серти.

Заочнöя гöлöсуйтан кывкöртöдъяс урчитöм дырйи арталöны гöлöсъяс сiйö юалöмъяс кузя, мый серти юасян листбокын пасйöма став позяна гöлöсуйтан вариантысь öтиöс. Юасян листбокъяс, кутшöмъясöс гижöма индöм корöмъяс торкалöмöн, лыддьыссьöны вынтöмöн да найöс оз артавны гöлöсуйтан кывкöртöдъяс урчитöм дырйи.

Заочнöя гöлöсуйтöм лыддьыссьö артмöмöн, кор Комиссияса джынсьыс унджык членыс сетiсны урчитöм кадö колана ногöн оформитöм юасян листбокъяс.

Решение лыддьыссьö примитöмöн заочнöя гöлöсуйтан кывкöртöдъяс урчитан кадпас, кутшöмöс индöма заочнöя гöлöсуйтöм нуöдöм йылысь юöрын да юасян листбокъясын.

Заочнöя гöлöсуйтöмöн решение примитсьö гöлöсуйтöмын участвуйтысь öтувъя лыдысь унджык гöлöсöн. Гöлöсуйтöмын участвуйтысь гöлöслöн öткодьлун дырйи комиссияса веськöдлысьлöн гöлöс лоö решайтысьöн.

Комиссиялöн компетенцияö пырысь торъя юалöмъяс кузя вермöны нуöдны Комиссиялысь выезднöй заседаниеяс Комиссияса веськöдлысьлöн решение серти. Выезднöй заседаниелысь сёрнитанторсö, местасö да сiйöс нуöдан пöрадоксö урчитö Комиссияса веськöдлысь.

3.4. Комиссиялысь решение оформитöм

Комиссияса заседаниелöн решениеяссö оформитöны сёрнигижöдöн (5 №-а содтöд) заседание бöрын куим уджалан лунысь оз сёрджык да сiйöс кырымалö веськöдлысь.

Сёрнигижöдын пасйöны: заседание вылын вöлысь Комиссияса веськöдлысьлысь да членъяслысь, корöм йöзлысь овъяс, ним да вич инициал, заседание вылын видлалöм юалöмъяс, примитöм решениеяс.

Заочнöя гöлöсуйтан кывкöртöдъяс кузя сёрнигижöдын пасйöны: Комиссияса членъяс, кодъяслысь юасян листбокъяссö босьтöны лыд вылö решение примитöм дырйи, Комиссияса членъяс, кодъяслысь юасян листбокъяссö лыддьöма вынтöмöн, гöлöсуйтöм вылö индöм юалöмъяс да на серти гöлöсуйтан кывкöртöдъяс, примитöм решениеяс.

Комиссияса заседаниелöн сёрнигижöдъяслы сетсьö дорвыв номер календарнöй во серти.

Комиссиялöн решениеяс кузя, кутшöмъяс серти индöма вöзйöмъяс да пасйöдъяс, содтöд удж вöчны коланлун дырйи, сёрнигижöдын пасйöны лöсялана тшöктöмсö кывкутысь збыльмöдысьлы. Кор содтöд удж вöчан кадсö абу пасйöма, сэки сiйöс колö вöчны куим уджалан лунöн.

Заседание нуöдан лунсянь дас уджалан лунысь оз сёрджык Комиссияса секретар сетö сёрнигижöд копияяссö Комиссияса членъяслы, Коми Республикаса олöмö пöртысь власьт органъяслы, Коми Республикаын меставывса асвеськöдлан органъяслы, мукöд колана органлы да организациялы.

3.5. Комиссиялöн решениеяс бöрся видзöдöм да прöверитöм

Комиссияса заседаниелöн сёрнигижöдъясын решениеяс збыльмöдöм бöрся видзöдö Комиссияса веськöдлысь.

Тшöктöмъяс серти Комиссиялысь решениеяс збыльмöдöм бöрся веськыд контроль нуöдöны налöн збыльмöдöм вöсна кывкутысь йöз.

Комиссиялöн решениеясын тшöктöмъяс форма да кадколастъяс кузя збыльмöдöм бöрся да Комиссиялöн сёрнигижöд решениеясын тшöктöмъяс бöрся быдлунъя контроль нуöдö Комиссияса секретар.

Комиссияса секретар Комиссиялöн решение збыльмöдан кад кольöм бöрын, но контрольнöй кад бöрын тöлысся 10 лунысь оз сёрджык докладнöй гижöдöн юöртö Комиссияса веськöдлысьлы примитöм решениелöн кывкöртöдъяс йылысь да сетö сы серти решение бала (контрольысь решение киритöм йылысь, збыльмöдан кад нюжöдöм йылысь).

Комиссияса секретар öтувтö воöм материалсö, юöртö Комиссияса веськöдлысьлы, да сылöн решение серти сетö Комиссиялы видлалöм вылö.

Воöм материалъяссö Комиссияса членъяс видлалöны тайö административнöй регламент серти.

Комиссиялöн решениеын тшöктöмъяс збыльмöдан кад вежны либö найöс киритны позьö зэв торъя случайын Комиссияса веськöдлысьлöн гижöмöн разрешитöмöн.

Комиссия пыр видлалö аслас заседаниеяс вылын сыöн примитöм решениеяссö збыльмöдöм йылысь юалöмъяс, кывзö найöс збыльмöдöм кузя контроль вöсна кывкутысь йöзöс вöчöм удж кывкöртöдъяс йылысь, кадысь кадö вöчö аслас удж кузя кывкöртöдъяс, а сiдзжö видлалö Комиссияса членъяслысь удж кывкöртöдъяссö Комиссиялысь решениеяс дасьтöм да збыльмöдöм дырйи.

|  |
| --- |
| Коми Республикаса экономическöй сöвет бердын  Коми Республикаын административнöй  реформа нуöдöм кузя ведомствокостса  комиссиялысь удж могмöдöм кузя  государственнöй мог збыльмöдан  административнöй регламент дорö  1 №-а содтöд |

**«Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялысь удж могмöдöм» государственнöй мог збыльмöдöм кузя Коми Республикаса государственнöй гражданскöй службаöн веськöдланiнлöн сьöрсьöн-бöрсьöн уджалан блок-схема**

Комиссияö пырысьясöс урчитöм

Комиссияса членъяс

Секретар

Комиссияса веськöдлысь

Комиссиялöн уджалан план кузя, Комиссияса заседаниелöн сёрнитантор кузя вöзйöмъяс пыртöм

Комиссияса öчереднöй заседаниелысь сёрнитантор лöсьöдöм

Комиссияса заседаниелöн сёрнитанторйöн тöдмасьöм

Комиссиялысь заседание нуöдан кадпас, кад да места йылысь Комиссияö пырысьяслы да сэтчö корöмъяслы юöртöм

Комиссиялöн заседаниеяс кежлö материалъяс да Комиссиялöн решение балаяс дасьтöмын участвуйтöм

Воöм материалъясöн, решение балаясöн тöдмасьöм

Коми Республика мутасын административнöй реформа нуöдöм кузя вöзйöмъяс лöсьöдöм могысь Комиссиялысь заседаниеяс нуöдöм

Комиссиялöн заседаниелысь сёрнигижöд нуöдöм

Сетöм документъяс, решение балаяс видлалöм, гöлöсуйтöм

Комиссиялысь заседание нуöдöм, решение примитöм

Комиссиялöн заседаниелысь сёрнигижöд кырымалöм

Комиссиялöн заседаниелысь сёрнигижöд оформитöм

Комиссиялöн заседаниелысь сёрнигижöд копиясö Комиссияö пырысьяслы, Коми Республикаса олöмö пöртысь власьт органъяслы, Коми Республикаса меставывса асвеськöдлан органъяслы, мукöд колана органлы да организациялы мöдöдöм

Решение олöмö пöртöм бöрся видзöдöм

Коми Республикаса экономическöй сöвет бердын

Коми Республикаын административнöй

реформа нуöдöм кузя ведомствокостса

комиссиялысь удж могмöдöм кузя

государственнöй мог збыльмöдан

административнöй регламент дорö

2 №-а содтöд

Вынсьöда:

Коми Республикаын

административнöй реформа нуöдöм кузя

ведомствокост комиссияса веськöдлысь

\_\_\_\_\_\_\_\_\_\_\_\_(О.Н.В.)

200\_\_вося\_\_\_\_\_\_\_\_\_\_ «\_\_\_» лун

Коми Республикаса экономическöй сöвет бердын

Коми Республикаын административнöй реформа нуöдöм кузя ведомствокостса комиссиялöн заседание план

(водзö – Комиссия)

200\_\_ во вылö

| д/в № | Юалöм лыддьöг | Видлалан кад | Кывкутысь збыльмöдысьяс |
| --- | --- | --- | --- |
| 1. |  |  |  |
| 2. |  |  |  |

Коми Республикаса экономическöй сöвет бердын

Коми Республикаын административнöй

реформа нуöдöм кузя ведомствокостса

комиссиялысь удж могмöдöм кузя

государственнöй мог збыльмöдан

административнöй регламент дорö

3 №-а содтöд

Коми Республикаса экономическöй сöвет бердын

Коми Республикаын административнöй реформа нуöдöм кузя ведомствокостса комиссияса заседаниелöн

сёрнитантор

|  |  |
| --- | --- |
| 200\_\_вося \_\_\_\_\_\_ «\_\_\_» лун | \_\_\_\_\_\_ч. |

1 юалöм.

Доклад вöчысь:

Доклад öттшöтш вöчысь:

Выступайтысьяс:

2 юалöм.

Доклад вöчысь:

Доклад öттшöтш вöчысь:

Выступайтысьяс:

Коми Республикаса экономическöй сöвет бердын

Коми Республикаын административнöй

реформа нуöдöм кузя ведомствокостса

комиссиялысь удж могмöдöм кузя

государственнöй мог збыльмöдан

административнöй регламент дорö

4 №-а содтöд

Бала

**Коми Республикаса экономическöй сöвет бердын**

**Коми Республикаын административнöй реформа нуöдöм кузя ведомствокостса комиссияса заседаниелöн решение:**

1.

2.

Коми Республикаса экономическöй сöвет бердын

Коми Республикаын административнöй

реформа нуöдöм кузя ведомствокостса

комиссиялысь удж могмöдöм кузя

государственнöй мог збыльмöдан

административнöй регламент дорö

5 №-а содтöд

**Коми Республикаса экономическöй сöвет бердын**

**Коми Республикаын административнöй реформа нуöдöм кузя ведомствокостса комиссиялöн**

**сёрнигижöд**

Сыктывкар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

200\_\_ вося \_\_\_\_\_\_\_\_ «\_\_» лун \_\_№

Веськöдлысь:

Вöлiсны:

Веськöдлысьöс вежысь:

Комиссияса секретар:

Комиссияса членъяс:

Комиссиялöн заседание вылö корöм йöз:

**Сёрнитантор:**

**Кывзiсны:**

**Решитiсны:**

Веськöдлысь кырымпас

Секретар кырымпас

Коми Республикаса экономическöй сöвет бердын

Коми Республикаын административнöй

реформа нуöдöм кузя ведомствокостса

комиссиялысь удж могмöдöм кузя

государственнöй мог збыльмöдан

административнöй регламент дорö

6 №-а содтöд

## ЮАСЯН ЛИСТ БОК

Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялöн (водзö – Комиссия) заседаниелöн сёрнитан юалöм кузя гöлöсуйтöм вылö, мый нуöдсьö заочнöя 200\_\_\_во \_\_\_\_\_\_\_\_ «\_\_\_» лунö

**Юалöм:**

**1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Решение:**

**1.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| ДА |  | ПАНЫД |  | КУТЧЫСЬÖ |

*(оз ков визьнитны Ассьыныдлысь вочакыв)*

**Юалöм:**

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Решение:**

**2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| ДА |  | ПАНЫД |  | КУТЧЫСЬÖ |

*(оз ков визьнитны Ассьыныдлысь вочакыв)*

Гижöм да кырымалöм юасян лист боксö мöдöдöны оригиналын оз сёрджык

\_\_\_\_\_\_\_\_\_\_\_\_\_\_\_\_\_\_\_\_.

/кадпас /

Комиссияö пырысь \_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кырмпас) (О.Н.В.)

Комиссияса веськöдлысь **\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(кырымпас) (О.Н.В.)

Вудж. Кузнецова Н.А., 21 058 пас